আলিয়ঁস ফ্রঁসেজ দ্য চট্টগ্রাম
আলিয়ঁস ফ্রঁসেজ দ্য চট্টগ্রাম (ইংরেজি: Alliance Française de Chittagong) একটি ফরাসি অলাভজনক সংগঠন, যেটি ১৯৬৫ সালে আলিয়ঁস ফ্রঁসেজের আঞ্চলিক সংগঠন হিসাবে বাংলাদেশের চট্টগ্রাম শহরে প্রতিষ্ঠিত হয়। ২০১৫ সালে সংগঠনটি চট্টগ্রামে তার কার্যক্রমের ৫০তম বার্ষিকী উদ্‌যাপন করেছিল। কখনও কখনও ফরাসি সাংস্কৃতিক কেন্দ্র হিসাবে উল্লেখিত, আলিয়ঁস ফ্রঁসেজ দ্য চট্টগ্রাম একটি মর্যাদাপূর্ণ সংস্থা যা ফরাসি এবং বিশ্ব সংস্কৃতির প্রচার এবং ফরাসি ভাষার শিক্ষার উপর মনোযোগ নিবদ্ধ করে এবং বাংলাদেশে ফ্রান্সের হাই কমিশনের সাথে ঘনিষ্ঠভাবে কাজ করে।